open-index/open-wikipedia-markdown huggingface dataset:
Petra Schelm

**Petra Schelm** (1950–1971) var en tysk frisør og student som var en del av den venstreekstreme terrororganisasjonen Røde Armé Fraksjon (RAF), også kalt Baader-Meinhof-gruppen.

Schelm var kjæreste med Manfred Grashof, og disse to var blant de mange RAF-medlemmer som mottok våpentrening i Jordan i samarbeid med Folkefronten for Palestinas frigjøring (PFLP).

Hun ble skutt og drept av politistyrker under en aksjon i Hamburg 15. juni 1971. Hun ble med dette den første av gruppens medlemmer som ble drept.

## Referanser
Izalco

**Izalco** (nahuatl: itzalku)) er en kommune i departementet Sonsonate i El Salvador. Kommunen hadde i 2013 en befolkning på nærmere 75 000. 

Izalco ligger i en region som var befolket av urfolket pipiler siden før spaniolene erobret landet. Izalco er et av de siste stedene i El Salvador hvor et fåtall mennesker fortsatt snakker språket nahuatl. Innenfor rammen av et prosjekt finansiert av *Círculo Solidario Foundation*, er det nå undervisning i nahuatl på en skole i Izalco (Dr. Mario Calvo Marroquin skole). 

Izalco var et av stedene som ble hardest rammet av bondeopprøret i 1932. Kommunen har folkelige tradisjoner som er typisk for hvordan pre-spansk og europeisk kultur er smeltet sammen i El Salvador. Feliciano Ama ) var en urfolk- og bondeleder, og pipil, fra Izalco. Han deltok i opprøret mot regjeringen i januar 1932 og ble drept under Pipil-massakren. En yngre politisk aktivist fra byen er Maria Teresa Tula.

Produksjon av kakao har vært viktig næringsvei. 

## Referanser
Holmelidholmen naturreservat

**Holmelidholmen naturreservat** består av en holme i Dalsfjorden i Fjaler kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::«å gje sjøfuglane gode og trygge livsvilkår, og å ta vare på ein viktig hekkelokalitet for sjøfugl med naturleg tilhøyrande vegetasjon og dyreliv.» 

Påviste hekkende arter inkluderer hettemåse, fiskemåse, svartbak, ærfugl, siland, kanadagås og tjeld.

## Referanser
Ukraine Defense Contact Group

**Ukraine Defense Contact Group** (norsk: Ukrainas forsvarskontaktgruppe), også kalt «Ramsteingruppen» er en vestlig militær sammenslutning av 56 stater, deriblant alle 32 NATO-medlemmer og EU som støtter Ukraina med våpenleveranser og annen assistanse av militær art som reaksjon på Russlands invasjon av landet i 2022. 

Gruppen koordinerer den pågående donasjonen av militærhjelp på månedlige møter. Et første møte fant sted mellom 41 land 26. april 2022, og koalisjonen besto av 54 land på tidspunktet for møtet 14. februar 2023.

## Møter
På møtet 20. januar 2023 på Ramstein Air Base, som førte til at gruppen deretter ble referert til som «Ramsteingruppen», støttet alliansen å sende tunge offensive våpen til Ukraina til bruk i en planlagt våroffensiv. Den mulige overføringen av tyskproduserte Leopard 2 stridsvogner fra Polen var et hovedtema på møtet i januar 2023 og i bilaterale diskusjoner etter dette. Tyskland fortsatte å utsette eksporten av stridsvognene til 25. januar 2023, da de kunngjorde at de ville levere 14 av sine egne Leopard 2A6 stridsvogner i takt med at USA leverte 31 M1 Abrams stridsvogner. Innen 25. februar var 71 Leopard 2 stridsvogner formelt forpliktet til levering til Ukraina fra Tyskland (18), Portugal (3), Sverige (10), Polen (14), Spania (10), Norge (8) og Canada ( 8); de fire første ankom Ukraina 24. februar. I tillegg ble et felles tysk-dansk-nederlandsk initiativ kunngjort 7. februar for å levere 100–178 Leopard 1A5 stridsvogner fra FFG- og Rheinmetall-lagrene.

På konferansen 14. februar var hovedtemaet for diskusjonen overføringen av moderne kampfly til Ukraina. De to påfølgende møtene inkluderte å vurdere hvordan man kan finansiere en økning i industriell kapasitet for å bærekraftig erstatte ammunisjon og utstyr sendt til Ukraina i fremtiden.

Møtet 11. oktober 2023 fant sted etter at krigen mellom Israel og Hamas i 2023 hadde startet. Den ukrainske presidenten Volodymyr Zelenskyj deltok, og ble gitt forsikringer om at militærhjelp ville bli opprettholdt, selv om Zelenskyj erkjente at det var usikkerhet. Zelenskyj understreket behovet for luftvern gjennom vinteren.. NBC News rapporterte senere at tjenestemenn på møtet hadde startet konfidensielle samtaler med de ukrainske tjenestemennene om hva de store linjene av mulige fredsforhandlinger kan innebære, ifølge to amerikanske deltakere.

Møtet 23. januar 2024 ble avsluttet uten amerikansk finansiering, bare fra Frankrike og Tyskland i møte med hindringer for finansiering i den amerikanske kongressen.

## Referanser


## Eksterne lenker
* 
* NATO: Relations with Ukraine (en)
Reknesbanen

**Reknesbanen** er en fotballstadion som ligger sentralt i Molde, ved Træffhuset, Idrettsparken, Idrettens hus og Museumsområdet. Banen er hjemmebanen til Træff og Molde 2. 

Banen ble bygd i 2008 og har kunstgressdekke, undervarme og flomlys. Tidligere het banen Træffbanen og var da en grusbane. Banen har en kapasitet på omtrent 1500, av disse er 300 sitteplasser under tak. 

## Kilder

* Reknesbanen på hjemmesiden til Træff    .
* Reknesbanen på soccerway.com
Sasha Barrese

**Alexandra Barrese** (født 1984), bedre kjent som **Sasha Barrese**, er en amerikansk skuespiller, modell og profesjonell pokerspiller. Hun er mest kjent for rollen som Tracy Billings i Hangover-trilogien.

Barrese ble født i Maui, Hawaii. Hun flyttet til Paris, Frankrike hvor moren hennes jobbet som modell, og returnerte til USA i 1985. Ved siden av skolegangen tok hun også modellopdrag for blant annet byråene NEXT og Elite.

Barrese begynte å spille draw poker, backgammon, gin og sjakk i en tidlig alder, og hun kunngjorde planene sine om å bli en profesjonell pokerspiller i mai 2014. Hun har konkurrert i flere turneringer, inkludert World Series of Poker i Las Vegas i 2014.

## Referanser


## Eksterne lenker
* 
*
Bjørn Eirik Orstad

**Bjørn Eirik Orstad** (født 1991) er en karateutøver som representerer Bryne karateklubb.

Han jobber som lærer på Randaberg videregående skole. 
Han ble europamester fullkontakt i 2021 og 2022. 
Han vant VM-bronse i 2023.

Han vant seks NM-gull i perioden 2014–2024. Han er gift med karateutøveren Jeanette Orstad.

## Medaljer i norske mesterskap

## Se også
* Norgesmesterskapet i karate

## Referanser
Jeanette Orstad

**Jeanette Orstad** (født **Johannessen**; 1989) er en karateutøver som representerer Bryne karateklubb.

Hun vant fem NM-gull i perioden 2017–2024. Hun er gift med karateutøveren Bjørn Eirik Orstad.

## Medaljer i norske mesterskap

## Se også
* Norgesmesterskapet i karate

## Referanser
Steiehalsen naturreservat

**Steiehalsen naturreservat ** består av en tilnærmet urørt sørvendt fjorside ved Dalsfjorden i Askvoll kommune. Området ble vernet 19. juni 2009 og inngår i verneplan for edelløvskog/rike løvskoger. 

Verneforskriften sier at formålet med vernet er 
::«å ta vare på ei tilnærma urørd, sørvend fjordside med spesielle naturtypar, med heile mangfaldet av artar og vegetasjonstypar og alle naturlege økologiske prosessar. Området har særskilt vitskapleg og pedagogisk verdi med sin frodige edellauvskog og rike kombinasjon av varmekjære og kystbundne artar og artssamfunn.» 

## Referanser
Nicola Matteis

**Nicola Matteis** var en italiensk jurist, fiolinist, gitarist og komponist av barokkmusikk. Fødselsåret oppgis i ulike kilder fra ca. 1645 til 1650, og dødsåret ikke senere enn 1713. Fra 1672 og til sin død, virket han i England. Som fiolinist ble han omtalt som «Den andre Corelli».

Det finnes lite kilder om Matteis, og det kan komme av at han aldri var ansatt ved hoffet. Det vi vet om ham er i det vesentlige fra den samtidige Roger North (1653–1734)

## Referanser
COMADRES-gruppen

**COMADRES-gruppen** er komiteen for mødre og slektninger av forsvunne fanger og politiske martyrer i El Salvador. Den ble opprettet i desember 1977, med hjelp fra landets katolske erkebispedømme og erkebiskop Oscar Romero, for å finne sannheten bak forsvinningene. 

Blant aktivitetene var distribusjon av løpesedler for å spre budskapet og anmodning om hjelp fra andre nasjoner for å legge press på den salvadoranske regjeringen. 

I 1993 hadde COMADRES ca. 500 medlemmer.  

Komitéens kontorer ble utsatt for raid fra politiet, beordret av regjeringen. Gruppens  medlemmer ble gjentatte ganger voldtatt i forsøk på å ødelegge organisasjonen. 

Totalt 48 av medlemmene ble bortført av dødsskvadroner og torturert og voldtatt. Av disse ble fem drept. 

I 1986 hyllet Bono, vokalist i det irske rockebandet U2, deres sak og en annen lignende gruppe i Nicaragua med sangen «Mothers of the Disappeared», som var med på albumet The Joshua Tree fra 1987.

## Referanser
Maria Teresa Tula

**María Teresa Tula** (født 1951) er en salvadoransk politisk forfatter og aktivist tilknyttet COMADRES-gruppen. Denne gruppen støtter ofrene for tvungne forsvinninger eller politiske drap i El Salvador.

## Biografi
Tula ble født i Izalco 23. april 1951. Hun ble oppdratt av bestemoren og gikk på skole to år før hun fikk sitt første barn i en alder av femten, og bodde sammen med sine brødre, søstre og stesøsken. Hun møtte José Rafael Canales Guevara, som var en seksten år gammel smed.     Guevara ble ar et med et skuddsår i hodet to dager etter at folk, som sa de var politi, tok ham bort for å hjelpe ham i en ransetterforskning. Tulas ektemann skal ha vært vitne til ugjerningen.

1980 var året da borgerkrigen i El Salvador tok til. Dødsskvadroner jaktet på den politiske og militære opposisjonen og tok livet av tusen mennesker hver måned. Etter ektemannens død jobbet Tula fulltid for COMADRES, noen av hennes medaktivister ble fanget og drept. Aktivistene i COMADRES besøkte bl.a. søppelfyllinger for å fotografere kropper slik at familiene kunne få vite skjebnen til de "forsvunne". Tula ble også truet. 

Tula dro i 1982 til Mexico med sine fire barn, og fortsatte sin virksomhet fra Mexico City. Hennes besluttsomhet ble styrket i 1984 da organisasjonen mottok Robert F. Kennedy-prisen fra *Center for Justice and Human Rights*. Denne prisen gis til de som viser mot og har gjort et betydelig bidrag til menneskerettighetene i sitt land. 

Frem til 1985 turnerte hun i Canada og Europa og snakket med feminister og andre om saken. Hun besøkte i alle fall åtte land, og i løpet av denne turen innså hun hvordan ideene om feminisme kunne brukes i sitt eget land. Da hun kom tilbake til hjemlandet i 1986 ble Tula torturert og voldtatt. Hun hadde returnert til El Salvador for igjen å arbeide for COMADRES. Hun ble løslatt etter fire måneder etter internasjonalt press som la vekt på hvordan hun ble mishandlet.

I 1987 reiste hun til USA, hvor hun igjen kastet seg inn i politisk arbeid. Hun søkte om politisk asyl som hun fikk i 1994. Den amerikanske regjeringen støttet regjeringen i El Salvador, og den andre parten i borgerkrigen ble anklaget for å være en terrorister. Tula skrev *This Is My Testimony* som dokumenterte hennes liv og meninger. 

Året etter flyttet hun til Minneapolis, hvor hun fikk arbeid i et elektronikkfirma.

Fra midt på 1990-tallet har hun jobbet for en organisasjon, kalt COCODA, som knytter lokalsamfunn i El Salvador sammen med partnersamfunn i USA. Tula er emeritus-medlem i organisasjonen.

## Referanser
Hoplopeltis

***Hoplopeltis*** er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking. Det gjør blant annet at noen av artene kan leve på tørre næringsmidler som mel og nøtter.

## Utseende
Små, avlangt-ovale, blanke, mørke skyggebiller. Oversiden er hårløs og fint punktert. Antennene er middels lange, utvidet mot spissen, men uten en markert klubbe. Hodet er avrundet, noe flatt. Pronotum er avrundet, gjerne med en grop i midten, bredere enn langt og tett punktert. Dekkvingene er jevnbrede med tydelige punktstriper.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Slekten er utbredt i Sørøst-Asia (Borneo).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Alphitobiini]]** Reitter, 1917
******** Slekten ***Hoplopeltis*** Fairmaire, 1894
********* *[[Hoplopeltis tricornis]]* Fairmaire, 1894

## Referanser




## Eksterne lenker

*
Psorodes

***Psorodes*** er en artsrik slekt av skyggebiller.

## Utseende
Middelsstore, ovale og hvelvede, langbeinte, knudrete, gråbrunlige skyggebiller med trådformede antenner.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen Amarygmini Gistel, 1848
******** Slekten ***Psorodes*** Dejean, 1834  
********* *[[Psorodes albopilosa]]*
********* *[[Psorodes alternans]]*
********* *[[Psorodes andreaei]]*
********* *[[Psorodes asperipennis]]*
********* *[[Psorodes boyeri]]* Solier, 1848
********* *[[Psorodes calcarata]]* (Fabricius, 1798)
********* *[[Psorodes consocia]]*
********* *[[Psorodes cursor]]*
********* *[[Psorodes discoidalis]]*
********* *[[Psorodes fabricii]]*
********* *[[Psorodes gratilla]]* (Guérin-Méneville)
********* *[[Psorodes heliofugoides]]*
********* *[[Psorodes hessei]]*
********* *[[Psorodes intermedia]]*
********* *[[Psorodes kochi]]*
********* *[[Psorodes lucens]]*
********* *[[Psorodes mamillata]]*
********* *[[Psorodes multistriata]]*
********* *[[Psorodes namaqua]]*
********* *[[Psorodes nitens]]*
********* *[[Psorodes papillosa]]*
********* *[[Psorodes pascoei]]*
********* *[[Psorodes scabridus]]* (Thunberg, 1821)
********* *[[Psorodes solieri]]*
********* *[[Psorodes striaticollis]]*
********* *[[Psorodes tuberculata]]*

## Referanser




## Eksterne lenker
* Atlas of Living Australia - Amarygmini https://bie.ala.org.au/species/urn:lsid:biodiversity.org.au:afd.taxon:e4dd17df-677d-4475-9e34-b9fd66071a9e
*
Juliane Plambeck

**Juliane Plambeck** (1952–1980) var en tysk venstreekstrem aktivist som var medlem av terrororganisasjonen Røde Armé Fraksjon (RAF).

Plambeck ble arrestert av tysk politi 9. september 1975 sammen med Inge Viett, mistenkt for å ha deltatt i kidnappingen av Peter Lorenz.

7. juli 1976 klarte Plambeck å rømme fra kvinnefengselet i Berlin sammen med Inge Viett, Gabriele Rollnik og Monika Berberich. Hun skal deretter ha deltatt i kidnappingen av den østerrikske industrilederen Walter Michael Palmers.

Plambeck og Wolfgang Beer omkom i en bilulykke 25. juli 1980 i nærheten av Untermberg. Ulykkesbilen var stjålet og hadde falske skilter, i tillegg ble det funnet våpen der et av disse skal ha blitt brukt i kidnappingen av Hanns-Martin Schleyer. Under ransaking av en leilighet Plambeck hadde leid under falskt navn fant politietterforskerne dokumenter med planer om terroraksjoner mot amerikanske militærbaser i Tyskland.

## Referanser
Gabriele Rollnik

**Gabriele Rollnik** (født 1950) er en tysk tidligere terrorist som var medlem av Bewegung 2. Juni.

Rollnik var ansatt i Telefunken da hun ble rekruttert til den venstreradikale gruppen Bewegung 2. Juni. Hun deltok i planlegging og gjennomføring av kidnappingen av Peter Lorenz i 1975, og ble arrestert og fengslet 13. september 1975.

7. juli 1976 klarte Rollnik å rømme fra kvinnefengselet i Berlin sammen med Inge Viett, Juliane Plambeck og Monika Berberich. I 1978 deltok hun også i aksjonen hvor Till Meyer ble bistått i å rømme fra fengselet. En knapp måned senere ble både Rollnik og Meyer arrestert på en kafé i den bulgarske kystbyen Burgas.

Hun ble i 1981 dømt til femten års fengsel, men ble løslatt i 1992.

## Referanser
Mount Ngerchelchuus

**Mount Ngerchelchuus** er øynasjonen Palaus høyeste fjell, til tross for en høyde på bare 242 m. Det ligger nordvest på hovedøya Babeldaob, på grensen til delstatene Ngeremlengui og Ngardmau.

## Referanser
Lisa Garnweidner-Holme

**Lisa Maria Garnweidner-Holme** (født 1983) er en norsk-østerriksk professor i helse- og ernæringskommunikasjon ved OsloMet.

Garnweidner-Holme har sin utdannelse fra Universitetet i Wien og Universitetet i Oslo. Etter utdannelsen arbeidet hun som stipendiat i en forskergruppe som skulle utforske nye kommunikasjonsformer i formidlingen av kosthold og helse til innvandrerkvinner.

## Referanser


## Eksterne lenker
*
Shine TV

**Shine TV** er et britisk medieproduksjonsselskap og en del av Banijay med kontorer i London og Manchester.

Shine ble grunnlagt i mars 2001 av Elisabeth Murdoch, datter av News Corporations CEO Rupert Murdoch. Selskapet var 80% eid av Elisabeth Murdoch, 15% av Lord Alli, og 5% av BSkyB, som signerte en avtale som garanterer å kjøpe en avtalt mengde Shine-programmering i to år.

## Eksterne lenker
*
Høgfjellet naturreservat

**Høgfjellet naturreservat** er eit lite fuglefjell som etter århundreskiftet ikke har nevneverdige bestander som hekker lenger. Det ligger på Stadlandet i Stad kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::«å gje sjøfuglane gode og trygge livsvilkår, og å ta vare på ein viktig hekkelokalitet for sjøfugl med naturleg tilhøyrande vegetasjon og dyreliv.» 

## Referanser
Kill or Cure

***Kill or Cure*** er en amerikansk stumfilm fra 1923 regissert av Scott Pembroke.

## Skuespillere
* Stan Laurel
* Katherine Grant
* Noah Young
* Eddie Baker
* Mark Jones
* Helen Gilmore
* George Rowe
* Sammy Brooks

## Referanser


## Eksterne lenker
*
Kindled Courage

***Kindled Courage*** er en amerikansk stumfilm fra 1923 regissert av William Worthington.

## Handling
Andy Walker, som blir mobbet og hånet fordi han blir ansett for å være en feiging, forlater hjem-byen sin. Når to kjeltringer blir skutt blir Andy hyllet som helten som hadde forhindret kjeltringene, og en sheriff utnevner Andy til sin assisterende sheriff. Han blir deretter sendt for å arrestere Overland Pete og den kriminelle gjengen hans.

Underveis vinner Andy også kjærligheten til søsteren til en av kjeltringene, og de snubler tilfeldigvis over resten av gjengen ved et uhell. Etter at Andy klarer han å drepe ham, før han vender hjem sammen med den nye bruden sin.

## Skuespillere
* Hoot Gibson som Andy Walker
* Beatrice Burnham som Betty Paxton
* Harold Goodwin som Hugh Paxton
* Harry Tenbrook som Sid Garrett
* J. Gordon Russell
* Russ Powell

## Referanser


## Eksterne lenker
*
The Law Rustlers

***The Law Rustlers*** er en amerikansk stumfilm fra 1923 regissert av Lewis King.

## Handling
Phil Stanley og Harry Hartley er to gårdsarbeidere som reiser til Alaska, hvor de snart kommer frem til en by som blir kontrollert av kjeltringer. Lederne for byen ønsker å forvise Phil og Harry, men de nekter å reise sin vei. De sender snart Glory (spilt av Ena Gregory) for å tilkalle en sheriff fra en nabo-by, i håp om å hjelpe dem. Sheriffen kommer dem snart til unnsetning, og arresterer hele byrådet som består av skurker.

## Skuespillere
* William Fairbanks som Phil Stanley
* Edmund Cobb som Harry Hartley
* Joseph W. Girard som Sol Vane 
* Ena Gregory som Glory Sillman
* Ashton Dearholt som Eph Sillman
* Wilbur McGaugh som John Cale
* Claude Payton som Doc Jordan
* Mark Hamilton som Preacher Cobb

## Referanser


## Eksterne lenker
*
The Black Cannon Incident

***The Black Cannon Incident*** (originaltittel: *Hei pao shi jian*) er en kinesisk filmkomedie fra 1985 regissert av Huang Jianxin. Filmen handler om en ensom oversetter ved en gruvebedrift hvis store lidenskap er å spille kinesisk sjakk med seg selv. Etter en forretningsreise oppdager han at en brikke (sort kanon) mangler og han sender derfor et telegram til hotellet han sist oppholdt seg. Innholdet misstolkes imidlertid og han mistenkes for å drive med industrispionasje. Han blir deretter satt under etterforskning og får som følge av dette mindre sensitive oppgaver på jobben. Selv er han uvitende om alt dette. Filmen kan beskrives som en svart komedie om byråkratiet og om paranoiaen til de kinesiske styresmaktene. Hovedrollen spilles av Liu Zifeng.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Diplocyrtus

***Diplocyrtus*** er en slekt av skyggebiller.

## Utseende
Middelsstore (gjerne ca. 5-7  millimeter), avlange, ofte svarte skyggebiller. Hodet er rundet, pronotum og dekkvinger ovale. Kroppen er sterkt innsnevret mellom de ulike kroppsavsnittene. Antennene er trådformede.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Gruppen er utbredt i Middelhavsområdet.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802 
******* Stammen **[[Apocryphini]]** Lacordaire, 1859
******** Slekten ***Diplocyrtus*** Quedenfeldt, 1887 
********* *[[Diplocyrtus floccosus]]* Quedenfeldt, 1887
********* *[[Diplocyrtus hiemalis]]* (Escalera, 1914)
********* *[[Diplocyrtus hirtus]]* (Escalera, 1914)
********* *[[Diplocyrtus longithorax]]* (Escalera, 1914)
********* *[[Diplocyrtus schrammi]]* (Antoine, 1936)
********* *[[Diplocyrtus susicus]]* (Escalera, 1913)
********* *[[Diplocyrtus vaulogeri]]* (Escalera, 1914)

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/280700
*
Byrsax

***Byrsax*** er en slekt av skyggebiller.

## Utseende
Oftest middelsstore, avlange, matt gråbrune skyggebiller. Overflaten er ru og ruglete. Pronotum kan ha et par lange, krumme, foroverrettede horn.

## Levevis
Disse artene lever i skog på sopp, særlig kjuker som vokser på død ved. Mange arter lever i lite kulturpåvirket skog ("urskog") og kan være truet av moderne skogbruk.

## Utbredelse
Slekten er utbredt fra India i vest til Salomonøyene i øst.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Bolitophagini]]** W. Kirby, 1837  
******** Slekten ***Byrsax*** Pascoe, 1860  
********* *[[Byrsax biroi]]* Kaszab, 1939
********* *[[Byrsax cornutus]]* (Fabricius, 1792)
********* *[[Byrsax crypticus]]* Telnov, 2023
********* *[[Byrsax egenus]]* Pascoe, 1866
********* *[[Byrsax excisicollis]]* Gebien, 1914
********* *[[Byrsax fukiensis]]*
********* *[[Byrsax gibbifer]]* (Wesmaël, 1836)
********* *[[Byrsax hiranoi]]* Akita & Masumoto, 2012
********* *[[Byrsax kaszabi]]*
********* *[[Byrsax kimurai]]* Miyatake, 1970
********* *[[Byrsax lewisi]]* Akita & Masumoto, 2012
********* *[[Byrsax macleayi]]* Pascoe, 1866
********* *[[Byrsax merkli]]* Ando & Yamasako, 2013
********* *[[Byrsax niponicus]]* Lewis, 1894
********* *[[Byrsax nishinoi]]* Akita & Masumoto, 2012
********* *[[Byrsax parallelipennis]]* Grimm, 2014
********* *[[Byrsax pinnaticollis]]* Carter, 1914
********* *[[Byrsax prolifericornis]]* Gebien, 1925
********* *[[Byrsax shibatai]]*
********* *[[Byrsax spiniceps]]* Lewis, 1894
********* *[[Byrsax takakuwai]]* Akita & Masumoto, 2012
********* *[[Byrsax tsushimensis]]* 
********* *[[Byrsax tuberculatus]]* Gravely, 1915

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* bugguide.net - bildedatabase over nordamerikanske insekter https://bugguide.net/node/view/375576
* Atlas of Living Australia - Bolitophagini https://bie.ala.org.au/species/urn:lsid:biodiversity.org.au:afd.taxon:ce4661a7-8311-4d3c-963c-5fa3257fbb71
*
John Michael Quinn

**John Michael Quinn** (født 17. desember 1945 i Detroit i USA) er en amerikansk prelat og emeritert katolsk biskop av Winona.
## Liv og virke
### Prest
John Michael Quinn ble presteviet for erkebispedømmet  Detroit den 17. mars 1972.
### Hjelpebiskop i Detroit
Den 7. juli 2003 utnevnte pave Johannes Paul II ham til hjelpebiskop i erkebispedømmet Detroit og titulærbiskop av *Ressiana*. Erkebiskopen av Detroit, kardinal Adam Joseph Maida, ordinerte ham deretter til biskop den 12. august samme år; Medkonsekratorer var kuriekardinal Edmund Casimir Szoka, og Walter Joseph Schoenherr, hjelpebiskop i erkebispedømmet Detroit.
### Koadjutorbiskop, så biskop, av Winona (senere Winona-Rochester)
Den 15. oktober 2008 utnevnte pave Benedikt XVI ham til koadjutorbiskop av Winona. Da Bernard Joseph Harrington trakk seg tilbake på grunn av sin alder den 7. mai 2009, etterfulgte Quinn ham som biskop av Winona.

Pave Frans godtok hans aldersrelaterte fratreden fra  Winona-Rochester den 2. juni 2022.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Biskop *John Michael Quinn* (1945–) *2003

## Referanser


## Eksterne lenker
*
Giuseppe Colombi

**Giuseppe Colombi** (1635–1694) var en italiensk musiker og komponist som var aktiv i barokken. Han erstattet Giovanni Bononcini som *maestro* i katedralen i Modena i 1678. Colombi skrev symfonier, sonater og ballettmusikk. Hans *Ciaccona* hevdes å være det eldste verket skrevet for cello.
## Referanser
Flatholmen naturreservat

**Flatholmen naturreservat** består av en holme mellom øyene Barmøya og Silda sør i Sildegapet i Stad kommune. Området ble vernet 28. mai 1993 og inngår i verneplan for sjøfugl. Fra og med 1. april til og med 31. juli er det forbud mot ilandstiging. 

Verneforskriften sier at formålet med vernet er 
::«å gje sjøfuglane gode og trygge livsvilkår, og å ta vare på ein viktig hekkelokalitet for sjøfugl med naturleg tilhøyrande vegetasjon og dyreliv.» 

Påviste hekkende arter inkluderer ærfugl, tjeld, steinvender, sildemåse, gråmåse, svartbak, rødnebbterne, myrsnipe, vipe og småspove.

## Referanser
Pachycoelia

***Pachycoelia*** er en slekt av skyggebiller.

## Utseende
Stort sett middelsstore, mørke skyggebiller, kroppsformen er ganske variabel, fra ganske langstrakt til bredt oval. Kroppen kan være matt eller glinsende. Antennene er middels lange og trådformede, ikke tydelig fortykket mot spissen.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Heleini]]** Fleming, 1821
******** Understammen Cyphaleina Lacordaire, 1859
********* Slekten ***Pachycoelia*** Boisduval, 1835
********** *[[Pachycoelia ocularis]]* (Carter, 1932)
********** *[[Pachycoelia rotundicollis]]* (Blackburn, 1889)
********** *[[Pachycoelia stygianus]]* (Pascoe, 1869)
********** *[[Pachycoelia sulcicollis]]* Boisduval, 1835

## Referanser




## Eksterne lenker
* Atlas of Living Australia - Heleini https://bie.ala.org.au/species/urn:lsid:biodiversity.org.au:afd.taxon:0fd4b6b8-c108-4eed-9ec1-a5db9bdcc567
*
Tars

**Tars** eller **tarse** (fra latin **tarsus**) er hos firbeinte virveldyr er en klynge av knoklene i føttene, mellom den nedre enden av tibia og fibula i leggen og mellomfoten. I foten er tarsen forbunde med knoklene i mellomfoten, som igjen har ledd mot tåknoklene. Leddet mellom tibia og fibula ovenfor og tarsen nedanfor kalles ankelleddet.

Hos fugler er tilsvarende bein i tarsen sterkt omdannet og sammenvokste av tre lange mellomfotknokler. Tarsen er den lange og mest synlige delen av foten, siden låret og øvre del av leggen er skjult under fjærene. Tærne hos fugler er altså festet til tarsen. Det som ser ut som et omvendt kneledd hos fugler er egentlig hælen.

I menneskefoten er det største beinet i tarsen kalt *calcaneus*, og er det vektbærende beinet i hælen.

## Referanserr
The Georgia Satellites

**The Georgia Satellites** er et sørstatsrock-band fra Atlanta, Georgia, USA.

## Diskografi
**Album:**
*1985: *Keep the Faith* EP
*1986: *Georgia Satellites*
*1988: *Open All Night*
*1989: *In the Land of Salvation and Sin*
*1997: *Shaken Not Stirred*

## Referanser


## Eksterne lenker
*
Cylindrinotus

***Cylindrinotus*** er en slekt av skyggebiller.

## Utseende
Middelsstore (gjerne ca. 10 millimeter), avlange, ofte blankt svarte skyggebiller med trådformede antenner.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Et karakteristisk trekk ved denne gruppen er at de gjerne spiller døde, med antennene strakt forover og bein krøllet tett inntil kroppen.

## Utbredelse
Slekten er utbredt i Sentral-Asia.

## Systematisk inndeling
Navnet blir noen ganger stavet *Cylindronotus*.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Helopini]]** Latreille, 1802
******** Understammen Cylindrinotina Español, 1956
********* Slekten ***Cylindrinotus*** Faldermann, 1837 
********** *[[Cylindrinotus acutangulus]]* (Seidlitz, 1896)
********** *[[Cylindrinotus adriani]]* Reitter
********** *[[Cylindrinotus alanicus]]* Nabozhenko, 1999
********** *[[Cylindrinotus batesi]]* Allard, 1876
********** *[[Cylindrinotus brevicollis]]* Krynicki
********** *[[Cylindrinotus charlesi]]* Nabozhenko, 2015
********** *[[Cylindrinotus constrictus]]* (Seidlitz, 1896)
********** *[[Cylindrinotus diteras]]* Allard, 1880
********** *[[Cylindrinotus dombaicus]]* Nabozhenko, 1999
********** *[[Cylindrinotus erivanus]]* (Reitter, 1902)
********** *[[Cylindrinotus femoratus]]* Faldermann, 1837
********** *[[Cylindrinotus gibbicollis]]* Faldermann, 1837
********** *[[Cylindrinotus gibbosus]]* (Seidlitz, 1896)
********** *[[Cylindrinotus laevioctostriatus]]* (Goeze, 1777)
********** *[[Cylindrinotus nitidus]]* (Seidlitz, 1896)
********** *[[Cylindrinotus tchorokhicus]]* Nabozhenko, 2011

## Referanser




## Eksterne lenker

*
Mesterligaen i ishockey 2024/25

**[[Mesterligaen i ishockey]] 2024/25**, også kalt **Champions Hockey League 2024/25**, er den 10. utgaven av ishockeyturneringen for europeiske klubblag som ble lansert i 2014. 24 lag fra 13 land underlagt International Ice Hockey Federation (IIHF) deltar i turneringen.

## Gruppespill

## Sluttspill

## Finale

## Referanser


## Eksterne lenker
*
Autumn Spring

***Autumn Spring*** (originaltittel: *Qiu tian li de chuan tian*) er en kinesisk dramafilm fra 1985 regissert av Bai Shen. Filmen handler om en kvinne og hennes sønn som finner støtte og trøst hos en postmann etter at hennes mann ble drevet i døden av de radikale kreftene som herjet under Kulturrevolusjonen. Etter Firerbandens endelikt blir hennes avdøde mann renvasket og mor og sønn kan starte et nytt liv. Hovedrollen spilles av Xu Lei.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Suicide Bombers

**Suicide Bombers** er et norsk glam rock-band. Det ble startet av Chris Damien Doll etter perioden i , og er vokalist, rytmegitarist, låtskriver og utgiver.

## Diskografi
**Criminal Record* (2012)

**The Sex Tapes* (2015)

**Suicide Idols* (2017)

**Murder Couture* (2019)

**All For The Candy* (2024)
## Referanser


## Intervjuer
* «Suicide Bombers», intervju, Veglam 25.9.2012
* «Suicide Bombers – Sonic Orgasms!», intervju, Veglam 18.2.2015
* «Interview with Chris Damien Doll», *Metal Express Radio* 8.3.2015
* «Suicide Bombers – eksplosive hardrockere», intervju, *Norway Rock Magazine* 9.3.2017
* «Suicide Bombers – Kledt for å drepe», intervju, *Norway Rock Magazine* 24.9.2019
* «Interview: Chris Damien Doll – Suicide Bombers», *The Rockpit* 29.11.2019
* «Interview: Suicide Bombers – Stevie Teaze», *The Rockpit* 22.10.2023
* «Interview: Chris Damien Doll – Suicide Bombers», *The Rockpit* 19.1.2024
* “I’m The Ultimate Rock N’ Roll Villain!”, intervju, *Metal Express Radio* 29.1.2014
* «Godteribomber og hardrock», intervju, *Heavymetal.no* 9.2.2024

## Eksterne lenker
* Discogs
Hallem (Verdal)

**Hallem** er en grend lokalisert i kommunen Verdal nord for Stiklestad og sør for Leksdalsvatnet.

Det har vært bosetning i Hallem helt tilbake til istiden, men første dokumentert beboelse er i starten av 1600-tallet.
## Referanser
Mimoxenotermes

***Mimoxenotermes*** er en slekt av skyggebiller.

## Utseende
En middelsstor (ca. 12 millimeter), avlang, rødlig kyggebille. Antennene er svært kraftige, alle leddene tverrbrede, de fleste kjegleformede. Hodet er ganske lite, men de store fasettøynen opptar det meste av hodet. Pronotum er firkantet med skarp ytterrand og flere kraftige, delvis oppbrutte lengdekjøler. Det kan ha en tann midt på hver sidekant. Dekkvingene er jevnbrede med opphøyde lengderibber og fine tverr-riss som til sammen danner et regelmesiig rutemønster. Beina er ganske kraftige og forholdsvis lange.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

## Utbredelse
Arten er utbredt i Vietnam.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien skyggebiller, Tenebrioninae Latreille, 1802
******* Stammen **[[Rhysopaussini]]** Wasmann, 1896
******** Slekten ***Mimoxenotermes*** Pic, 1931  - én art, Vietnam
********* *[[Mimoxenotermes duporti]]* Pic, 1931

## Referanser




## Eksterne lenker
*
Odin Sphere

***Odin Sphere*** er et action-rollespill fra 2007 utviklet av Vanillaware til PlayStation 2.

En nyversjon til PlayStation 3, PlayStation 4 og PlayStation Vita kom ut i 2016, kalt ***Odin Sphere Leifthrasir***.

## Referanser


## Eksterne lenker
*
Marius Solberg Heiberg

**Marius Solberg Heiberg** (født Per Marius Solberg; 1985) er en norsk transplantasjonsutøver oppvokst i Løten. Han deltok i europamesterskap for transplanterte i Vantaa i Finland i 2016, i Lignano i Italia i 2018, og i Lisboa i 2024.

I 2002 ble det oppdaget en arvelig hjertefeil hos Heiberg, en genfeil kalt ARVC. Han ble hjertetransplantert ved Rikshospitalet i Oslo i 2012 og på nytt i 2014.

## Internasjonale meritter

## Referanser
Michael Richard Côté

**Michael Richard Côté** (født 19. juni 1949 i Sanford i Maine i USA) er en amerikansk prelat og emeritert katolsk biskop av Norwich i Connecticut.
## Liv og virke
### Prest
Michael Richard Côté studerte ved *Our Lady of Lourdes Seminary* i Cassadaga i delstaten New York, deretter ved *Assumption College* i Worcester i Massachusetts; så ved *St. Mary's Seminary* i Baltimore og ved Pontifical North American College i Roma, og studerte der ved *[[Gregoriana]]*. Pave Paul VI ordinerte ham til prest den 29. juni 1975 i Peterskirken.

Etter at Côté returnerte til Maine i 1975,ble han kapellan ved *Saints Athanasius and John Parish* i Rumford og *Holy Rosary Parish* i Caribou.

Han studerte så kirkerett ved Catholic University of America i Washington DC og oppnådde lisensiatsgrad i emnet i 1981.

Tilbake i Maine from Catholic University i 1981 ble han av biskop Edward O'Leary utnevnt til viserofficialis. Han ble medlem av presterådet i 1984, for fire år.

I 1989 ble Côté kalt til Washington for å ble sekretær ved det apostoliske nuntiatur. Etter fem år ved nuntiaturet ble han utnevnt til sogneprest for *Sacred Heart Parish* i Auburn i Maine. I 1994 ble han med i presterådet igjen, og samme år dessuten utnevnt til konsultorkollegiet.

### Hjelpebiskop i Portland
Pave Johannes Paul II utnevnte ham til hjelpebiskop i Portland og titulærbiskop av *Cebarades* den 9. mai 1995. Biskopen av Portland, Joseph John Gerry O.S.B., bispeviet ham den 27. juli samme år; Medkonsekratorer var Robert Edward Mulvee, koadjutorbiskop av Providence, og Raymond Leo Burke, biskop av La Crosse. 
### Biskop av Norwich (Connecticut)
Han ble utnevnt til biskop av Norwich den 11. mars 2003 og innsatt i embedet den 14. mai samme år.

I en alder av 75 fratrådte han med pave Frans` innvilgelse fra embedet i Norwich.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi, O.C.D. (1876-1948) *1920
* Erkebiskop Moses Elias Kiley (1876-1934) *1604
* Kardinal Albert Gregory Meyer (1903-1965) *1946
* Biskop Ernest John Primeau (1909-1989) *1960
* Biskop Odore Joseph Gendron (1921-2020) *1975
* Biskop Joseph John Gerry O.S.B. (1928-2023) *1986
* Biskop *Michael Richard Cote* (1949-) *1995

## Referanser
Pumiliofossorum

***Pumiliofossorum*** er en slekt av skyggebiller der de fleste av artene er knyttet til tørre miljøer.

## Utseende
Middelsstore (ca. 6 millimeter), korte og brede, svært harde, matt brunaktige til svarte skyggebiller. Oversiden er kraftig skulpturert, ru og matt. Antennene er utvidet mot spissen og forholdsvis korte, betydelig kortere enn hodets bredde. Dekkvingene er høyt hvelvede med fine punktstriper.

## Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

## Utbredelse
Gruppen er utbredt i tørre områder i Peru.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** eller Tenebrioninae
******* Stammen **[[Scotobiini]]** Solier, 1838
******** Slekten ***Pumiliofossorum*** Silvestro & Giraldo-Mendoza, 2015 - 2 arter, Peru 
********* *[[Pumiliofossorum moche]]* Silvestro & Giraldo-Mendoza, 2015
********* *[[Pumiliofossorum sechurae]]* Silvestro & Giraldo-Mendoza, 2015
## Referanser




## Eksterne lenker
*
Carlo Farina

**Carlo Farina** (ca. 1600–1639) var en italiensk komponist, dirigent og fiolinist under barokken. 

Farina var fra 1625 til 1628 konsertmester i det saksiske hoff i Dresden, da Heinrich Schütz ledet orkesteret. Dermed var han en av de første italienske fiolinvirtuoser i Tyskland. Deretter var han fiolinist i Parma fra 1631 til 1632 og i Danzig fra 1636 til 1637. Det fremgår av hans testament at han tjente minst fire måneder under Eleonora av Mantua (1598–1655), enken etter Ferdinand II av Det tysk-romerske rike. I Dresden ble det trykket fem samlinger med fiolinmusikk. Disse viser en meget avansert fiolinteknikk og uvanlige spilleteknikker, det siste i *Capriccio Stravagante* fra 1627.
## Referanser
Seløyskjera naturreservat

**Seløyskjera naturreservat** består av et område ved Milde i Bergen kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 - Svartbak 2 par, Makrellterne 1
par, Tjeld 1 par.

## Referanser
Polen under VM i svømmesport 2023

**[[Polen]]** deltok under **[[VM i svømmesport 2023]]** i Fukuoka i Japan fra 14. juli til 30. juli 2023.
## Medaljevinner

## Svømming
Polen deltok med 12 svømmere.

## Referanser
Møglestu

**Møglestu** er et sted i Lillesand som ligger ca 1,5 km nord for Lillesand sentrum.

Attraksjonene i Møglestu er Vestre Moland kirke, som er en steinkirke fra 1150, den ble utvidet til korskirke i 1797 og restaurert i 1966, og Møglestu Campingplass.

Møglestu har også en ungdomsskole, en svømmehall, en videregående skole og en barnehage. 

## Historie & Møglestu gård

#### Møglestu før Middelalderen
Det eldste tegn til menneskelig bosettelse i Møglestu vi har er et sverd fra bronsealderen og noen runeinskriftelser. I jernalderen så kom det massevis av gravhauger, med de fleste rundt det som nå er Vestre Moland kirke.

#### Møglestu i Middelalderen
I ca. 1150 så ble steinkirken Vestre Moland Kirke bygd, det var også rundt da Møglestu gård ble opprettet. 

Navnet til Møglestu stammer fra rundt denne tida som den gammelnorske ordet «myklustófa» som betyr «stor stue».

#### Møglestu i tidlig moderne tid
På denne tida så hadde Møglestu vokst til et lite tun, med gjestgiveri og flere bygninger bygd i området rundt. 

Rundt denne tida Møglestumoen ble gjort om til militærleir, det var militærleir der helt fram til 1963.

I 1797 ble Vestre Moland kirke utvidet til korskirke med sideskip, slik man ser det i dag.

Arentsine Møglestue, som var skipreder, bygde den første huset i Møglestu, men den brant ned i 1805. I 1806 så ble det flotte våningshuset i Møglestu bygd i empirestil av Steener Steenersen. 

#### Skatten til Madame Steenersen
Det ryktes at Madame Steenersen har gravd ned en skatt etter den var brakt til Lillesand med skuten Orion. Der var den gjemt i en plankestubb i skipets baug. Det skulle ha vært to store poser med penger som kaptein Torgrim Hansen hadde gjemt ombord.

Men hvor endte skatten opp? Et sagn sier at et av spannene ble stjålet av Ole Høiland og ble sendt til Møglestu. En mann som hadde dratt til Amerika og som hadde vært med på operasjonen fortalte om skatten på sitt dødsleie. Skatten er aldri funnet og vil mest sannsynlig aldri bli funnet.

#### Møglestu i Moderne tid
I 1828 så døde Steener Steenersen som gjorde at gården endte opp i eiendommen til Madame Steenersen. Hun skilte ut flere eiendommer fra Møglestu og Lillesand gård. Hun holdte også på med byggingen av seilskuter midt i seilskutetida, hun døde i 1867

Tårnet på Vestre Moland kirke ble ombygget i 1898. Og Møglestu gård ble til fattiggård i 1899, det var fattiggård helt til 1917 da det ble solgt og Møglestu husmorskole flyttet inn i bygget. 

Husmorskolen var tidligere i et hus i nærheten, men det ble for lite plass i huset. Husmorskolen var først bestemt for bondejenter, og i 1932 fikk husmorskolen eget fjøs. I 1951 ble tilbudet utvidet til å gjelde alle unge jenter, og i 1953 ble husmorskolen utvidet mot øst. I 1973 ble Møglestu videregående skole åpnet. Endringer i skoleloven førte til at skolen ble kalt Møglestu fagskole i husstell, og ble da en del av det videregående skoletilbudet ved Møglestu videregående skole. Skolen ble nedlagtedlagt i 1990. I 2011 ble Lillesand ungdomsskole åpnet.

## Referanser
Silje Mæland

**Silje Mæland** (født 1974) er en norsk forsker og professor.

Mæland er ansatt som professor ved Universitet i Bergen ved Institutt for global helse og samfunnsmedisin. Hun har forsket på hvordan covid-19-pandemien har påvirket folkehelsen gjennom de ulike smittevernstiltakene.

I september 2023 ble hun ansatt som ny forskningsleder i Sunnaasstiftelsen.

## Referanser


## Eksterne lenker
*